### Likumprojekta „Par nekustamā īpašuma Mūkupurva ielā, Rīgā, daļas atsavināšanu sabiedrības vajadzībām – projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” īstenošanai” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojekts paredz no nekustamā īpašuma īpašnieka atsavināt nekustamā īpašuma daļu ar publiskas lietošanas dzelzceļa transporta infrastruktūras izbūvi saistītās infrastruktūras attīstībai. Likumprojekts stājas spēkā normatīvajos aktos noteiktajā kārtībā. |

|  |
| --- |
| **I. Tiesību akta projekta izstrādes nepieciešamība**  |
| 1. |  Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5. pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.Atbilstoši Likuma 13. pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” īstenošanai nepieciešams atsavināt nekustamā īpašuma Mūkupurva ielā, Rīgā (nekustamā īpašuma kadastra Nr. 0100 099 2183) sastāvā esošās zemes vienības (kadastra apzīmējums 0100 099 2183) daļu 0,6144 ha platībā (platība var tikt precizēta pēc zemes kadastrālās uzmērīšanas).Minētā nekustamā īpašuma daļa tiek atsavināta ar publiskas lietošanas dzelzceļa transporta infrastruktūras izbūvi saistītās infrastruktūras attīstībai un atsavināšana ir vienīgais veids šī mērķa sasniegšanai.Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica” Rail Baltica projektam noteikts nacionālo interešu objekta statuss.Nekustamais īpašums Mūkupurva ielā, Rīgā (nekustamā īpašuma kadastra Nr. 0100 099 2183) ir ierakstīts Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr. 100000010508 šādā sastāvā: zemes vienība (zemes vienības kadastra apzīmējums 0100 099 2183) 2,2087 ha platībā.Nekustamā īpašuma īpašnieks ir juridiska persona. Rail Baltica projekta īstenošanai nepieciešams atsavināt zemes vienības (zemes vienības kadastra apzīmējums 0100 099 2183) daļu 0,6144 ha platībā. Atbilstoši Rīgas domes Pilsētas attīstības departamenta 2018. gada 7. novembra atzinumam Nr. DA-18-5423-nd un Rīgas pilsētas būvvaldes 2018. gada 3.decembra atzinumam Nr. BV-18-16506-nd atlikusī zemes vienības daļa ir izmantojama atbilstoši vietējās pašvaldības teritorijas plānojumam, līdz ar to saskaņā ar Likuma 6. panta pirmajā daļā noteikto tā nav atsavināma sabiedrības vajadzībām.Saskaņā ar zemesgrāmatas ierakstiem attiecībā uz nekustamo īpašumu ir reģistrēta ķīlas tiesība – nostiprināta hipotēka, un ierakstīta atzīme par piedziņas vēršanu. Hipotekārais kreditors ir informēts par nekustamā īpašuma atsavināšanu saskaņā ar Likuma 18. panta pirmo daļu. Informācija ir nosūtīta arī piedziņas procesa īstenotājam – zvērinātam tiesu izpildītājam. No zvērināta tiesu izpildītāja saņemts rīkojums par naudas līdzekļu apķīlāšanu piedzenamās summas un ar sprieduma izpildi saistīto izdevumu apmērā.Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Satiksmes ministrija ar 2020.gada 20.marta lēmumu Nr. 03-14/969 apstiprināja taisnīgas atlīdzības apmēru par nekustamā īpašuma Mūkupurva ielā, Rīgā (nekustamā īpašuma kadastra Nr. 0100 099 2183) sastāvā esošās zemes vienības (zemes vienības kadastra apzīmējums 0100 099 2183) daļu 0,6144 ha (platība var tikt precizēta pēc zemes kadastrālās uzmērīšanas), nosakot to EUR 81285 jeb EUR 13,23 par vienu kvadrātmetru.Īpašnieks nav sniedzis viedokli par aprēķināto atlīdzības apmēru.2020.gada 18.jūnijā Ministru kabinets ir pieņēmis rīkojumu Nr. 327 "Par nekustamā īpašuma Mūkupurva ielā, Rīgā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai" (turpmāk – rīkojums Nr. 327). Nekustamajam īpašumam Mūkupurva ielā, Rīgā (nekustamā īpašuma kadastra Nr. 0100 099 2183) saskaņā ar Likuma 10. panta pirmo daļu zemesgrāmatā ir ierakstīta atzīme – aizliegums bez Satiksmes ministrijas rakstiskas piekrišanas zemes vienības daļu 0,6144 ha platībā atsavināt un apgrūtināt ar lietu vai saistību tiesībām..Pēc rīkojuma Nr. 327 pieņemšanas sabiedrība ar ierobežotu atbildību “Eiropas dzelzceļa līnijas” (turpmāk - Sabiedrība) saskaņā ar Likuma 11. pantā noteikto 2020.gada 29. jūnijā nosūtīja nekustamā īpašuma īpašniekam paziņojumu Nr. 2.4.N/2020-547 ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu un sniegt piekrišanu nekustamā īpašuma kadastrālajai uzmērīšanai, kā arī lūdza Likuma 11. panta sestajā un septītajā daļā noteiktā kārtībā un termiņos vienoties ar hipotekāro kreditoru par atlīdzības sadali un veikt nepieciešamās darbības zemesgrāmatā ierakstītās piedziņas atzīmes dzēšanai, jo saskaņā ar Civilprocesa likuma 601.panta pirmās daļas 1.apakšpunktu un 600.panta otro daļu piedziņas atzīme zemesgrāmatā satur nekustamā īpašuma atsavināšanas aizliegumu un Zemesgrāmatu likuma 46.panta pirmā daļa noteic, ka piedziņas atzīme kavē jebkuru īpašnieka izdarāmu labprātīgu nostiprināšanu, izņemot 45. panta 6. un 7.punktā paredzētās atzīmes. Paziņojumam tika pievienota rīkojuma Nr.327 izdruka, Satiksmes ministrijas 2020.gada 20.marta lēmuma Nr. 03-14/909 kopija un grafiskais materiāls, kurā iezīmētas atsavināmā nekustamā īpašuma robežas. Pēc minētā paziņojuma nosūtīšanas tika saņemta nekustamā īpašuma īpašnieka 2020.gada 29. jūlija atbilde Nr. 2907-2020/1, kurā tika lūgts pagarināt atbildes sniegšanas termiņu uz Sabiedrības 2020.gada 29. jūnija paziņojumu Nr. 2.4.N/2020-547. Sabiedrība 2020. gada 12. augustā nosūtīja atbildi Nr. 2.4.N/2020-748, kurā pagarināja atbildes sniegšanas termiņu līdz 2020. gada 29. augustam. Norādītajā termiņā nekustamā īpašuma īpašnieka atbilde netika saņemta.Sabiedrība nekustamā īpašuma īpašnieka pārstāvjiem 2020.gada 21.septembrī nosūtīja elektroniskā pasta vēstuli, kurā lūdza sniegt informāciju, kādas būs tālākās darbības saistībā ar Sabiedrības 2020.gada 29.jūnijā nosūtīto paziņojumu Nr. 2.4.N/2020-547 par iespēju noslēgt pirkuma līgumu labprātīgai nekustamā īpašuma atsavināšanai. Norādītajā termiņā – līdz 2020. gada 25. septembrim, atbilde netika saņemta.Sabiedrība 2020. gada 23.oktobrī nosūtīja paziņojumu Nr. 2.4.N/2020-1081 ar atkārtotu uzaicinājumu septiņu dienu laikā pēc paziņojuma saņemšanas paziņot par iespēju noslēgt līgumu par nekustamā īpašuma labprātīgu atsavināšanu. Arī pēc atkārtota paziņojuma nosūtīšanas nekustamā īpašuma īpašnieks nav sniedzis atbildi.Sabiedrība ir tikusies klātienē ar nekustamā īpašuma īpašnieka pārstāvjiem. Tikšanās laikā pārstāvji informēja, ka nepiekrīt nekustamā īpašuma atsavināšanai, jo neapmierina noteiktās atlīdzības apmērs par nekustamā īpašuma Mūkupurva ielā, Rīgā (nekustamā īpašuma kadastra Nr. 0100 099 2183) sastāvā esošās zemes vienības (kadastra apzīmējums 0100 099 2183) daļas 0,6144 ha platībā atsavināšanu.Kopš 2019. gada 27. jūnija saskaņā ar LURSOFT datiem komercreģistrā nekustamā īpašuma īpašniekam – juridiskai personai - nav aktuālu datu par tās amatpersonām, kas rada šķēršļus labprātīgai nekustamā īpašuma atsavināšanai. Ņemot vērā, ka Likumā noteiktajā termiņā nekustamā īpašuma īpašnieks nav sniedzis atbildi uz nosūtītajiem paziņojumiem ar piekrišanu kadastrālajai uzmērīšanai un labprātīgai atsavināšanai, kā arī līgums par nekustamā īpašuma labprātīgu atsavināšanu nav noslēgts, ir izpildīti Likuma 13. pantā noteiktie priekšnoteikumi likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā.Turklāt saskaņā ar Latvijas Republikas Uzņēmumu reģistra valsts notāra 2019.gada 3.oktobra lēmumu Nr.6-12/119006 nekustamā īpašuma īpašnieka – juridiskās personas – darbība ir izbeigta. Līdz ar to atzīstams, ka šī juridiskā personā ir zaudējusi savu rīcībspēju, jo nevar iegūt tiesības un uzlikt pienākumus.2021.gada 20.janvārī Latvijas Republikas Oficiālajā izdevumā Latvijas Vēstnesis ir veikta publikācija ar Nr.13 par aicinājumu ieinteresētām personām iesniegt komercreģistra iestādei pieteikumu par likvidatora iecelšanu. Gadījumā, kad kapitālsabiedrības darbība ir izbeigta, pamatojoties uz Latvijas Republikas Uzņēmumu reģistra lēmumu, kapitālsabiedrības darbības izbeigšanai un likvidācijai piemēro Komerclikuma normas, kas regulē kapitālsabiedrības darbības izbeigšanu un likvidāciju. Komerclikuma 317.panta pirmajā daļā ir noteikts, ka Sabiedrības darbības izbeigšanas gadījumā notiek tās likvidācija, ja likumā nav noteikts citādi.Tādējādi saskaņā ar Komerclikuma 318.1 panta pirmās daļas regulējumu likvidatoru, pamatojoties uz sabiedrības likvidācijā ieinteresētās personas pieteikumu, var iecelt tiesa vai komercreģistra iestāde.Nekustamā īpašuma īpašnieka – juridiskās personas – iesniegums par likvidatora iecelšanu nav apmierināts. Latvijas Republikas Uzņēmuma reģistra valsts notārs 2021.gada 15.februarī pieņēma lēmumu Nr.21-6/16004, saskaņā ar kuru, pamatojoties uz zvērināta tiesu izpildītāja pieprasījumu, attiecīga ieraksta izdarīšana komercreģistrā ir atlikta.Ievērojot minēto, atzīstams, ka nav lietderīgi apturēt nekustamā īpašuma daļas atsavināšanas procesu līdz likvidatora iecelšanas brīdim, jo nav paredzama tālāko darbību attīstība. Nekustamā īpašuma piespiedu atsavināšanas procesa gadījumā, atbilstoši Likuma 29.2 panta otrajai daļai institūcijas noteiktās atlīdzības daļa, ko veido nekustamā īpašuma tirgus vērtība, tiks izmaksāta, deponējot to zvērināta tiesu izpildītāja kontā. Ņemot vērā, ka atlīdzības daļa par zaudējumiem, kas nekustamā īpašuma īpašniekam nodarīti saistībā ar nekustamā īpašuma atsavināšanu un ar atsavinātā nekustamā īpašuma izmantošanu, nav aprēķināta, Likuma 33.panta noteikumi par atsevišķa bankas konta atvēršanu nebūs izpildāmi.Labums, ko sabiedrība iegūs, nosakot nekustamā īpašuma Mūkupurva ielā, Rīgā (nekustamā īpašuma kadastra Nr. 0100 099 2183) īpašniekam pamattiesību ierobežojumu, ir lielāks par indivīda interesēm nodarīto kaitējumu, jo šajā gadījumā minētais nekustamais īpašums  nepieciešams īpašu sabiedrības interešu un publisku mērķu sasniegšanai – dzelzceļa transporta infrastruktūras būvniecībai, kas nodrošinās Latvijas integrāciju Eiropas Savienības dzelzceļu sistēmā, veicinot Latvijas iedzīvotāju mobilitāti un tautsaimniecības attīstību. Uz atsavināmās zemes vienības daļas projektēts dzelzceļa uzbērums ar apkalpes/servisa ceļiem abās uzbēruma pusēs. Šīs zemes vienības daļas posmā atrodas divi galvenie sliežu ceļi, kā arī atzars uz projektēto kravu parku. Šajā posmā trase projektēta augstā uzbēruma tehnoloģijā ar apkalpes ceļiem abās uzbēruma pusēs, tādēļ dzelzceļa nodalījuma josla šajā posmā ir platāka nekā posmā kur dzelzceļš projektēts uz estakādes. Uzbēruma tehnoloģija salīdzinājumā ar estakādi ir ar ievērojami zemākām būvniecības un apkalpes izmaksām, kā arī drošāka avāriju gadījumā. Atsavināmo zemes vienības daļu dzelzceļa nodalījuma josla skar tik lielā platībā, lai dzelzceļa trasi pēc iespējas pietuvinātu starptautiskās lidostas “Rīga” termināļa ēkai un būtu maksimāli mazs attālums no Rīgas centrālās dzelzceļa stacijas ēkas līdz lidostas terminālim. Izbūves realizācija nav iespējama, neskarot zemes vienību ar kadastra apzīmējumu 0100 099 2183.Ņemot vērā iepriekš minēto, kā arī Rail Baltic projekta īstenošanas nozīmīgumu, nepieciešams iegūt valsts īpašumā nekustamā īpašuma Mūkupurva ielā, Rīgā (nekustamā īpašuma kadastra Nr. 0100 099 2183) sastāvā esošās zemes vienības (zemes vienības kadastra apzīmējums 0100 099 2183) daļu 0,6144 ha platībā, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Nekustamā īpašuma Mūkupurva ielā, Rīgā (nekustamā īpašuma kadastra Nr. 0100 099 2183) sastāvā esošā zemes vienības (zemes vienības kadastra apzīmējums 0100 099 2183) daļa 0,6144 ha platībā pēc likuma spēkā stāšanās normatīvajos aktos noteiktajā kārtībā tiks kadastrāli uzmērīta, atdalīta un ierakstīta zemesgrāmatā uz valsts vārda Satiksmes ministrijas personā.Saskaņā ar Likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Satiksmes ministrija samaksājusi atlīdzību – atkarībā no konkrētās tiesiskās situācijas - ieskaitījusi to īpašnieka norādītajā bankas kontā vai deponējot to zvērināta tiesu izpildītāja depozīta kontā. vai noguldījusi atlīdzību bankas kontā Likuma 33. pantā noteiktajā kārtībā.Atbilstoši Likuma 16.panta pirmajai daļai, nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu, attiecīgais nekustamais īpašums pāriet valsts īpašumā brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā (tai skaitā dzēšot visas uz šo nekustamo īpašumu ierakstītās parādu saistības, ķīlas tiesības, prasības nodrošinājuma atzīmes, maksātnespējas atzīmes, procesa virzītāju aizliegumus, apgrūtinājumus, kas pieņemti kā nosacījums, īpašumu iegūstot, kā arī uz nomas, īres, uztura un mantojuma līgumu pamata nostiprinātās tiesības) un par kurām institūcija nav tieši paziņojusi, ka tā uzņemas attiecīgos apgrūtinājumus un nastas. Saskaņā ar Likuma 27. panta pirmajā un otrajā daļā noteikto īpašniekam ir tiesības apstrīdēt Satiksmes ministrijas noteikto atlīdzības apmēru.Normatīvajos aktos noteiktajā kārtībā īpašniekam ir tiesības iesniegt konstitucionālo sūdzību par likumprojektu, ar kuru atsavina nekustamo īpašumu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un sabiedrība ar ierobežotu atbildību “Eiropas dzelzceļa līnijas”.  |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Likumprojekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic likumprojekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā risinātie jautājumi skar tiesību subjektus – fiziskas un juridiskas personas. Nekustamais īpašums ir nepieciešams Rail Baltica projekta īstenošanai un uz tā veiktie uzlabojumi un izbūves būs nepieciešamas dzelzceļa līnijas posma izmantošanai, kas veicinās attiecīgā reģiona ekonomisko izaugsmi. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nākotnē varētu ietekmēt tautsaimniecību kā valsts saimniecības nozari, jo, plānojot un īstenojot Rail Baltica projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra. Rīkojuma projekta tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Likumprojekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023 gadam | izmaiņas, salīdzinot ar vidēja termiņa budžeta ietvaru 2023 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nekustamā īpašuma pirkšanu un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un sabiedrība ar ierobežotu atbildību “Eiropas dzelzceļa līnijas”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

v\_sk. = 2499